
ΑΠΟΦΑΣΕΙΣ 

Σύσταση ειδικής νομοπαρασκευαστικής επιτροπής 
με σκοπό την απάντηση στην έκθεση της Ομάδας 
αξιολογητών ΘΒΕΘΟ μετά την επιτόπια εξέταση, 
που πραγματοποιήθηκε στο Υπουργείο Δικαιοσύ¬ 
νης από 30.5.2005 έως 3.6.2005 και την προετοι¬ 
μασία για την υποστήριξη των θέματων αξιολό¬ 


γησης στο Στρασβούργο. 1 

Έγκριση μεταστέγασης «Ωδείου Ζακύνθου Τιμόθε- 

ου Αρβανιτάκη». 2 

Έγκριση μεταβίβασης άδειας ίδρυσης και λειτουρ¬ 
γίας του Αχίλλειου Ωδείου Λαρισας. 3 

Τροποποίηση επωνυμίας (ΦΕΚ 1256/τ.Β'/2000) ως 
προς την επωνυμία του Ωδείου η οποία στο εξής 

θα είναι «Ωδείο Σερρών Μουσικοί ορίζοντες». 4 

Καθορισμός αναγκαίου συνολικού μικτού βάρους 
φορτηγών αυτοκινήτων δημοσίας χρήσης για 
κάλυψη των μεταφορικών αναγκών της χώρας 

έτους 2005. 5 

Έγκριση υπερωριακής απασχόλησης των υπαλλήλων 
του Υπουργείου Μακεδονίας Θράκης έτους 2005. 6 

Αίτηση λήψης ασφαλιστικών μέτρων του Ιωάννη 
Σταυρακόπουλου κατά της εταιρείας «ΑΝΑΙΥ5Ι5 
ΙΝΤΕΙΈΙΘΕΝΤ 30ΡΤ\Λ/ΑΒΕ Α.Ε.». 7 


Α ΠΟΦΑΣΕΙ Σ 

Αριθμ. 105700 (1) 

Σύσταση ειδικής νομοπαρασκευαστικής επιτροπής με 


σκοπό την απάντηση στην έκθεση της Ομάδας αξι- 
ολογητών ΘΒΕΘΟ μετά την επιτόπια εξέταση, που 
πραγματοποιήθηκε στο Υπουργείο Δικαιοσύνης από 
30.5.2005 έως 3.6.2005 και την προετοιμασία για την 
υποστήριξη των θέσεων επί των θεμάτων αξιολόγη¬ 
σης στο Στρασβούργο. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10 του ν. 3060/2002 (ΦΕΚ Α' 242). 

β) του άρθρου 23 παρ. 1 περ. ι' του ν. 2145/1993 (ΦΕΚ 
Α' 88). 


γ) του άρθρου 17 του ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

2) Την ανάγκη σύστασης ειδικής νομοπαρασκευαστι¬ 
κής επιτροπής με σκοπό την απάντηση στην έκθεση της 
Ομάδας αξιολογητών ΘΒΕΘΟ μετά την επιτόπια εξέτα¬ 
ση, που πραγματοποιήθηκε στο Υπουργείο Δικαιοσύνης 
από 30.5.2005 έως 3.6.2005 και την προετοιμασία για την 
υποστήριξη των θέσεων επί των θεμάτων αξιολόγησης 
στο Στρασβούργο. 

3) Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΤΑΧΔΙΚ, η οποία θα καθορισθεί μετά το πέρας 
των εργασιών της επιτροπής, με κοινή απόφαση των 
Υπουργών Οικονομίας και Οικονομικών και Δικαιοσύνη, 
αποφασίζουμε: 

Την σύσταση ειδικής νομοπαρασκευαστικής επιτρο¬ 
πής με σκοπό την απάντηση στην έκθεση της Ομάδας 
αξιολογητών ΘΒΕΘΟ μετά την επιτόπια εξέταση, που 
πραγματοποιήθηκε στο Υπουργείο Δικαιοσύνης από 
30.5.2005 έως 3.6.2005 και την προετοιμασία για την 
υποστήριξη των θέσεων επί των θεμάτων αξιολόγησης 
στο Στρασβούργο, αποτελούμενης από τους: 

1. Μιχαήλ Μαργαρίτη, Αρεοπαγίτη, ως Πρόεδρο. 

2. Δημήτριο Γκύζη, Αντεισαγγελέα Πρωτοδικών. 

3. Μαρία Γαβουνέλη, Λέκτορα Πανεπιστημίου Αθηνών. 

4. Βασιλεία Παντελίδου, Δικηγόρο. 

5. Χριστίνα Πραπίδη, Δικηγόρο. 

6. Μαρία Αρβανίτη, Προϊσταμένη του Τμήματος Ειδι¬ 
κών Νομικών Υποθέσεων Ευρωπαϊκής Ένωσης και Διε¬ 
θνών Οργανισμών του Υπουργείου Δικ/νης, ως μέλη. 

Χρέη γραμματέα της ανωτέρω επιτροπής θα εκτελεί 
η Ξανθίππη Παππά, υπάλληλος του Υπουργείου Δικαι¬ 
οσύνης. 

Η ανωτέρω ειδική νομοπαρασκευαστική επιτροπή 
οφείλει να περατώσει το έργο της εντός έξι (6) μηνών 
από την έναρξη των εργασιών της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-*- 

Αριθμ.ΥΠ.ΠΟ/ΔΙΜ/90231/3140 (2) 

Έγκριση μεταστέγασης Ωδείου «Ωδείου Ζακύνθου 
Τιμόθεου Αρβανιτάκη». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων» ως και του από 11.11.1957 β.δ/τος «περί κυρώσεως 
του εσωτερικού κανονισμού του Ωδείου Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ146/τ.Α72003). 

γ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων (ΦΕΚ 7/τ.Α'/1966). 

2. Την απόφαση αριθμ. ΥΠ.ΠΟ/ΓΝΟΣ/49095/3Θ.10.1991 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γ εν. Γ ραμμα- 
τείς, Γεν. Δ/ντές, Προϊσταμένους Δ/νσεων,Τμημάτων, 
Γραφείων της Κ.Υ. του ΥΠ.ΠΟ.» (ΦΕΚ 987/τ.Β728.11.1991). 

3. Την απόφαση μας αριθμ. ΥΠ.ΠΟ/129/5972/24.1.1997 
«χορήγηση άδειας ίδρυσης και λειτουργίας Ωδείου» 
(ΦΕΚ 104/τ.Β7ΐ8.2.1997). 

4. Το από 17.5.2003 πρακτικό αυτοψίας της Νομαρχι¬ 
ακής Αυτοδιοίκησης Ζακύνθου. 

5. Την από 20.10.2003 αίτηση του Τιμόθεου Αρβανιτάκη 
με τα συνημμένα δικαιολογητικά. 

6. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

1. Εγκρίνουμε την μεταστέγαση του παραρτήματος 
του «Ωδείου Ζακύνθου Τιμόθεου Αρβανιτάκη» στον Ιο 
όροφο του κτιρίου επί της οδού Φωσκολου αρ. 28 στη 
Ζάκυνθο. 

2. Στην αίθουσα ομαδικής διδασκαλίας δεν επιτρέ¬ 
πεται η φοίτηση περισσοτέρων των δεκαπέντε (15) 
σπουδαστών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2005 
Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 
-♦- 

Αριθμ.ΥΠ.ΠΟ/ΔΙΜ/79344/2650 (3) 

Έγκριση μεταβίβασης άδειας ίδρυσης και λειτουργίας 

του Αχίλλειου Ωδείου Λαρισας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 


α. Του ν. 299/1976 «περί ρυθμίσεως θεμάτων αφο¬ 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α72003). 

γ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων (ΦΕΚ 7/τ.Α'/1966). 

2. Την υπ’ αριθμ. ΥΠ.ΠΟ/ΓΝΘΣ/49095/30.10.1991 απόφα¬ 
ση «Μεταβίβαση αρμοδιοτήτων Υπουργού και δικαιώμα¬ 
τος υπογραφής «Με εντολή Υπουργού στους Γ εν. Γ ραμ- 
ματείς, Γ εν. Δ/ντές, Προϊσταμένους Δ/νσεων,Τμημάτων, 
Γραφείων της Κ.Υ. του ΥΠ.ΠΟ» (ΦΕΚ 987/τ.Β'/28.11.1991). 

3. Την υπ’ αριθμ. 18973/1223/1989 απόφαση μας «χορή¬ 
γηση άδειας ίδρυσης και λειτουργίας Ωδείου» (ΦΕΚ493/ 
τ.Β'/1989) 

4. Την από 26.9.2005 αίτηση του Ιορδάνη Ορφανίδη, 
με τα συνημμένα δικαιολογητικά. 

5. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Εγκρίνουμε τη μεταβίβαση της άδειας ίδρυσης και 
λειτουργίας του Αχίλλειου Ωδείου Λαρισας στον Ιορδά¬ 
νη Ορφανίδη, επειδή διαθέτει τα νόμιμα προσόντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2005 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 
-♦- 

Αριθμ.ΥΠ.ΠΟ/ΔΙΜ/67280/1899π.ε. (4) 

Τροποποίηση επωνυμίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφο¬ 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α'/2003). 

γ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων (ΦΕΚ 7/τ.Α'/1966). 

2. Την υπ’ αριθμ. ΥΠ.ΠΟ/ΓΝΘΣ/49095/30.10.1991 απόφα¬ 
ση «Μεταβίβαση αρμοδιοτήτων Υπουργού και δικαιώμα¬ 
τος υπογραφής «Με εντολή Υπουργού στους Γ εν. Γ ραμ- 
ματείς, Γ εν. Δ/ντές, Προϊσταμένους Δ/νσεων,Τμημάτων, 
Γραφείων της Κ.Υ. του ΥΠ.ΠΟ» (ΦΕΚ 987/τ.Β'/28.11.1991). 

3. Την απόφαση μας αριθμ. ΥΠ.ΠΟ/25984/19.6.1990 «χο¬ 
ρήγηση άδειας ίδρυσης και λειτουργίας Ωδείου» (ΦΕΚ 

407/τ.Β75.7.990) καθώς και την απόφαση μας αριθμ. 
48249/28.9.2000 «τροποποίηση επωνυμίας» (ΦΕΚ 1256/ 
τ.Β72000). 

4. Την από 10.9.2004 αίτηση του Αναστασίου Αρβανι- 
τίδη, με τα συνημμένα δικαιολογητικά. 

5. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Τροποποιούμε την αριθμ. ΥΠ.ΠΟ/25984/19.6.1990 από¬ 
φαση μας «χορήγηση άδειας ίδρυσης και λειτουργίας 
Ωδείου» (ΦΕΚ 407/τ.Β75.7,1990) καθώς και την αριθμ. 
ΥΠ.ΠΟ/48249/28.9.2000 «τροποποίηση επωνυμίας» (ΦΕΚ 
1256/τ.Β72000) ως προς την επωνυμία του Ωδείου η 
οποία στο εξής θα είναι «Ωδείο Σερρών Μουσικοί ορί¬ 
ζοντες». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2005 

Με εντολή Υπουργού 
Η Προϊστάμενη της Διεύθυνσης 
ΒΑΣΙΛΙΚΗ ΑΛΕΞΙΟΥ 
-♦- 

Αριθμ.ΒΙ/65209/5116 (5) 

Καθορισμός αναγκαίου συνολικού μικτού βάρους φορ¬ 
τηγών αυτοκινήτων δημοσίας χρήσης για κάλυψη 
των μεταφορικών αναγκών της χώρας έτους 2005. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Τις διατάξεις της παραγράφου 3 του άρθρου 4 
του ν. 383/1976/(ΦΕΚ 182/Α/20.7.1976) «Περί διενεργείας 
εμπορευματικών μεταφορών δια φορτηγών αυτοκινήτων 
δημοσίας χρήσεως και άλλων τινών διατάξεων». 

2. Τις διατάξεις της 15140/(ΦΕΚ 219/Β726.4.1982) κοινής 
αποφάσεως των Υπουργών Προεδρίας Κυβερνήσεως 
και Συγκοινωνιών, με την οποία καταργήθηκε η προβλε- 
πόμενη από τις διατάξεις του άρθρου 8 του ν.383/1976 
Επιτροπή. 

3. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'), και 
το γεγονός ότι από τις διατάξεις της παρούσας δεν 
προκαλείται δαπάνη σε βάρος της κρατικού προϋπο¬ 
λογισμού. 

4. Τα αποτελέσματα της έρευνας του αναπληρωτή 
Καθηγητή Δημ. Τσαμπούλα του Τομέα Μεταφορών και 
Συγκοινωνιακής Υποδομής της Σχολής Πολιτικών Μη¬ 
χανικών του Ε.Μ.Π., σύμφωνα με τα οποία: 

α. Η οδική αστική εμπορευματική ζήτηση στην Ελλάδα 
για το έτος 2005 θα είναι 99.250.000 τόνοι και η οδική 
υπεραστική εμπορευματική ζήτηση 210.565.000 τόνοι, 
ήτοι σύνολο: 309.815.000 τόνοι. 

β. Η οδική εμπορευματική μεταφορική προσφορά στην 
Ελλάδα για το έτος 2005 ανέρχεται σε 319.500.000 τό¬ 
νους και ειδικότερα: 

- Ο αριθμός των φορτηγών αυτοκινήτων, με ωφέλι¬ 
μο βάρος έως 6 τόνους, τα οποία ως επί το πλείστον 
δραστηριοποιούνται σε μεταφορές μικρών αποστάσεων, 
(αστικές μεταφορές), είναι 9.797 τα ΦΔΧ αυτοκίνητα και 
936.337 τα ΦΙΧ αυτοκίνητα, τα όποια έχουν συνολικά 
μεταφορική ικανότητα 112.500.000 τόνους ανά έτος. 


- Ο αριθμός των φορτηγών αυτοκινήτων με ωφέλιμο 
βάρος άνω των 6 τόνων, τα οποία ως επί το πλείστον 
εξυπηρετούν μεταφορές σε μεγαλύτερες αποστάσεις, 
(υπεραστικές μεταφορές), είναι 13.827 τα ΦΔΧ αυτο¬ 
κίνητα και 76.571 τα ΦΙΧ αυτοκίνητα, τα οποία έχουν 
συνολικά μεταφορική ικανότητα 207.000.000 τόνους 
ανά έτος. 

5. Επειδή η συνολική οδική εμπορευματική προσφορά 
για το έτος 2005 (319.500.000 τόνοι), με βάση το στόλο 
των ΦΔΧ και ΦΙΧ αυτοκινήτων υπερκαλύπτει την ανω¬ 
τέρω προσδιορισθείσα οδική εμπορευματική ζήτηση, 
αποφασίζουμε: 

ότι δεν απαιτείται η χορήγηση νέων αδειών φορτη¬ 
γών αυτοκινήτων δημοσίας χρήσης για το έτος 2005, 
δεδομένου ότι το σύνολο των κυκλοφορούντων φορ¬ 
τηγών αυτοκινήτων είναι μεγαλύτερο από το σύνολο 
των αναγκαίων φορτηγών αυτοκινήτων σύμφωνα με 
τα παραπάνω στοιχεία και της συνεχούς εισόδου νέων 
ΦΙΧ αυτοκινήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 8 Νοεμβρίου 2005 

Ο ΥΠΟΥΡΓΟΣ 

ΜΙΧΑΗΛ ΛΙΑΠΗΣ 
-♦- 

Αριθμ.7341 (6) 

Έγκριση υπερωριακής απασχόλησης των υπαλλήλων 
του Υπουργείου Μακεδονίας Θράκης έτους 2005. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του π.δ 358/1986 «Καθορισμός αρμοδιοτήτων του 
ΥΒΕ». 

β) Του π.δ. 167/30.8.2005« Οργανισμός του Υπουργείου 
Μακεδονίας - Θράκης» (ΦΕΚ220/τ.Α72.9.2005). 

2. Τις διατάξεις του άρθρου 16 του ν.3205/2003 (ΦΕΚ 
297/Α703) και την αριθμ.2/14708/0022/21.3.2005 Εγκύκλιο 
του Γ.Λ.Κ. «Παροχή οδηγιών για την υλοποίηση μισθο- 
λογικής πολιτικής έτους 2005». 

3. Το γεγονός ότι οι υπάλληλοι των Διευθύνσεων του 
Υ.ΜΑ.Θ χρειάζεται να απασχοληθούν πέραν από το κα¬ 
νονικό τους ωράριο για την αντιμετώπιση εποχικών, 
εκτάκτων επειγουσών υπηρεσιακών αναγκών όπως προ¬ 
κύπτουν κατά διεύθυνση: 

Α) της Διεύθυνσης Παλλαϊκής Άμυνας-Πολιτικής Σχε- 
δίασηςΈκτακτης Ανάγκης (Π.Α.Μ.-Π.Σ.Ε.Α.),για την αντι¬ 
μετώπιση θεμάτων πολιτικής προστασίας, που προκύ¬ 
πτουν από φυσικά και τεχνολογικά αίτια. 

Β) της Διεύθυνσης Εξωτερικών Άμυνας Ασφάλειας και 
Δικαιοσύνης για την αντιμετώπιση, εκτάκτων και επει- 
γουσών υπηρεσιακών αναγκών, στα πλαίσια εφαρμογής 
των αρμοδιοτήτων της Διεύθυνσης. 

Γ) της Διεύθυνσης Παιδείας Πολιτισμού και Κοινωνι¬ 
κής Προστασίας για την αντιμετώπιση, εκτάκτων και 
επειγουσών υπηρεσιακών αναγκών και ειδικότερα για 
τις ανάγκες που δημιουργούνται από την παρακολού¬ 
θηση και εφαρμογή της Κυβερνητικής Πολιτικής για 
την παιδεία, Νέας Γενιάς και την ανάπτυξη σύγχρονου 
πολιτισμού στο χώρο της Μακεδονίας και Θράκης. 




22056 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δ) της Διεύθυνσης Οικονομίας και Τουριστικής Ανά¬ 
πτυξης, για την αντιμετώπιση και συντονισμό, της του¬ 
ριστικής και γενικότερα της οικονομικής ανάπτυξης στο 
χώρο της Μακεδονίας και Θράκης. 

Ε) της Διεύθυνσης Περιβάλλοντος και Υποδομών, για 
την αντιμετώπιση, εκτάκτων και επειγουσών υπηρεσιακών 
αναγκών, για τον συντονισμό των περιφερειακών υπηρε¬ 
σιών, δημοσίων έργων και την κατάρτιση προγραμμάτων 
κατασκευής, στο χώρο ευθύνης του Υπουργείου. 

Ζ) της Διεύθυνσης Διοίκησης και συγκεκριμένα: 

1) Του Τμήματος Προσωπικού για την εφαρμογή του 
Νέου Οργανισμού και την στελέχωση των τμημάτων 
του Υπουργείου. 

2) Του Τμήματος Οικονομικών Υπηρεσιών και Λογι¬ 
στηρίου για την εκτέλεση του προϋπολογισμού και την 
οργάνωση- μηχανισμό των αρμοδιοτήτων του νέου Ορ¬ 
γανισμού του Υπουργείου περιλαμβανομένων και των 
οικονομικών στοιχείων που απορρέουν από τις παρα¬ 
πάνω ενέργειες. 

3) Του Τμήματος διοικητικής υποστήριξης, για τις εκά- 
στοτε υπηρεσιακές ανάγκες που προκύπτουν από την 
λειτουργία, συντήρηση, κίνηση και έλεγχο οχημάτων, 
καθώς και για την συντήρηση καθαριότητας των κτιρίων 
του Διοικητηρίου και του Κυβερνείου. 

4) Του Τμήματος Νομικών θεμάτων και Κοινοβουλευ¬ 
τικού ελέγχου για τις ανάγκες που δημιουργούνται από 
τον έλεγχο και τη νομική τεκμηρίωση των συμβάσεων, 
καθώς και στην συνδρομή του σε θέματα κοινοβουλευ¬ 
τικού ελέγχου. 

5) Του Τμήματος Γραμματείας του ΥΜΑΟ, για τις ανά¬ 
γκες που δημιουργούνται από τις εργασίες επανίδρυσης 
του Υπουργείου. 

6) Του Τμήματος Μηχανοργάνωσης για την αντιμετώ¬ 
πιση αναγκών που προκύπτουν από τον έλεγχο καλής 
λειτουργίας και τη συντήρηση του μηχανολογικού εξο¬ 
πλισμού και λογισμικού του ΥΜΑ.Ο. 

5. Το γεγονός, ότι από την απόφαση αυτή προκαλείται 
δαπάνη έως 60.000,00 ευρώ περίπου στον ΚΑΕ 0511 
σε βάρος τακτικού προϋπολογισμού του Υπουργείου 
Μακεδονίας-Οράκης του ειδικού φορέα 25/110 και οι 
εγγεγραμμένες πιστώσεις στον παραπάνω Κ.Α.Ε. επαρ¬ 
κούν, αποφασίζουμε: 

Εγκρίνουμε την καθιέρωση εργασίας πέρα από το 
κανονικό ωράριο: 

α) για το χρονικό διάστημα από 1.10.2005 μέχρι 30.11.2005, 
και μέχρι εξήντα (60) ώρες μηνιαίως απογευματινής υπε- 
ρωριακής εργασίας, για κάθε υπάλληλο και για μέχρι τρις 
(3) υπαλλήλους της Διεύθυνσης Παλλαϊκής Άμυνας-Πολι- 
τικής Σχεδίασης Έκτακτης Ανάγκης (Π.ΑΜ.-Π.Σ.Ε.Α.) του 
Υ.ΜΑ.Ο. και συνολικά μέχρι 360 ώρες, (αιτιολ. παρ. 3 Α). 

β) για το χρονικό διάστημα από 1.10.2005 μέχρι 

31.10.2005, και μέχρι εξήντα (60) ώρες μηνιαίως απο¬ 
γευματινής υπερωριακής εργασίας, για κάθε υπάλληλο 
και για μέχρι πέντε (5) υπαλλήλους της -Διεύθυνσης 
Εξωτερικών Άμυνας Ασφάλειας και Δικαιοσύνης, του 
ΥΜΑΟ και συνολικά μέχρι 300 ώρες, (αιτιολ. παρ 3Β). 

γ) για το χρονικό διάστημα από 1.10.2005 μέχρι 

31.10.2005, και μέχρι εξήντα (60) ώρες μηνιαίως απο¬ 


γευματινής υπερωριακής εργασίας, για κάθε υπάλληλο 
και για μέχρι δώδεκα (12) υπαλλήλους της Διεύθυνσης 
Παιδείας Πολιτισμού και Κοινωνικής Προστασίας, του 
ΥΜΑΟ και συνολικά μέχρι 720 ώρες, (αιτιολ. παρ 3Γ). 

δ) για το χρονικό διάστημα από 1.10.2005 μέχρι 

30.11.2005, και μέχρι εξήντα (60) ώρες μηνιαίως απο¬ 
γευματινής υπερωριακής εργασίας, για κάθε υπάλληλο 
και για μέχρι επτά (7) υπαλλήλους της Διεύθυνσης Οι¬ 
κονομίας και Τ συριστικής Ανάπτυξης και συνολικά μέχρι 
840 ώρες, (αιτιολ. παρ 3Δ). 

ε) για το χρονικό διάστημα από 1.10.2005 μέχρι 

31.10.2005, και μέχρι εξήντα (60) ώρες μηνιαίως απο¬ 
γευματινής υπερωριακής εργασίας, για κάθε υπάλληλο 
και για μέχρι έξι (6) υπαλλήλους της Διεύθυνσης Περι¬ 
βάλλοντος και Υποδομών, του ΥΜΑΟ και συνολικά μέ¬ 
χρι 360 ώρες, (αιτιολ. παρ 3Ε). 

ζ) για το χρονικό διάστημα από 1.10.2005 μέχρι 

31.12.2005, και μέχρι εξήντα (60) ώρες μηνιαίως απο¬ 
γευματινής υπερωριακής εργασίας, για κάθε υπάλλη¬ 
λο και για μέχρι (46)σαράντα έξι υπαλλήλους της Διεύ¬ 
θυνσης Διοίκησης των τμημάτων: 

1) Τμήματος Προσωπικού 

2) Τμήματος Οικονομικών Υπηρεσιών και Λογιστηρί¬ 
ου 

3) Τμήματος Διοικητικής Υποστήριξης 

4) Τμήματος Νομικών θεμάτων και Κοινοβουλευτικού 
ελέγχου 

5) Τμήματος Γραμματείας 

6) Τ μήματος Μηχανοργάνωσης 

του Υπουργείου Μακεδονίας Θράκης και συνολικά μέ¬ 
χρι 8280 ώρες, (αιτιολ. παρ 3 Ζ). 

Οι ανωτέρω υπάλληλοι θα προσφέρουν, πέρα από τις 
ώρες υποχρεωτικής απασχόλησης, υπερωριακή εργασία 
απογευματινών ωρών και μέχρι την 22η ώρα, όλες τις 
ημέρες της εβδομάδος. 

Υπεύθυνος, για την παρακολούθηση και έλεγχο πραγ¬ 
ματικής παροχής της υπερωριακής απασχόλησης, ο 
οποίος και θα βεβαιώνει με πράξη του, ορίζεται ο Δι¬ 
ευθυντής της Διεύθυνσης Διοίκησης. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Σεπτεμβρίου 2005 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 
-♦- 

Απόφαση 1 Αριθμ. 289/ΙΝ//2005 (7) 

Αίτηση λήψης ασφαλιστικών μέτρων του Ιωάννη Σταυρα- 
κόπουλου κατά της εταιρεία ΑΝΑΕΥδΙδ ΙΝΤΕΙΕΙΘΕΝΤ 
δΟΡΤ\Λ/ΑΒΕ Α.Ε.. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα συνεδριάσεων του 1ου ορό¬ 
φου των Γραφείων της, την 22α Ιουνίου 2005, ημέρα 
Τετάρτη και ώρα 12:00, με την εξής σύνθεση: 

Πρόεδρος: Μιχαήλ-Οεόδωρος Μαρίνος, λόγω κωλύ¬ 
ματος του Σπυρίδωνα Ζησιμόπουλου 


1 Από την παρούσα απόφαση έχουν παραλειφθεί, σύμφωνα με το άρθρο 23 παρ. 7 του Κανονισμού Λειτουργίας και Διαχείρισης 
της Επιτροπής Ανταγωνισμού (ΦΕΚ 361/Β/4.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. 
Στη θέση των στοιχείων που έχουν παραλειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν 
αντικαταστάθηκαν με ενδεικτικά ποσά και αριθμούς ή με γενικές περιγραφές (εντός [...]). 

Μέλη: Νικόλαος Γεράσιμος 
Θεόδωρος Δεληγιαννάκης, 

Δημόκριτος Αμαλλος, κωλυομένου του τακτικού Πα¬ 
ναγιώτη Μαντζουράνη, 

Αντώνιος Μέγγουλης, κωλυομένου του τακτικού Κων/ 
νου Ηλιόπουλου, 

Απόστολος Ρεφενές, κωλυομένου του τακτικού Ιωάννη 
Κατσουλάκου, και 

Χαρίσιος Ταγαράς. 

Γραμματέας: Ηλιάνα Κούτρα, κωλυομένης της τακτι¬ 
κής Αλεξάνδρας-Μαρίας Ταραμπίκου. 

Θέμα της Συνεδριάσεως ήταν η από 26.4.2005 (αρ. 
πρωτ. 2302) αίτηση λήψης ασφαλιστικών μέτρων του 
Ιωάννη Σταυρακόπουλου κατά της εταιρείας «ΑΝΑΙΥ3Ι5 
ΙΝΤΕΙϋΘΕΝΤ 3ΘΡΤ\Λ/ΑΒΕ Α.Ε.», σύμφωνα με το άρθρο 
9 παρ. 4 του ν.703/1977, όπως ισχύει. 

Στη συνεδρίαση παρέστησαν: α) ο αϊτών Ιωάννης Σταυ- 
ρακόπουλος και β) η εταιρεία ΑΝΑΙΥ3Ι3 ΙΝΤΕΙ_Ι_ΙΘΕΝΤ 
30ΡΤννΑΗΕ Α.Ε. (εφεξής ΑΝΑΙΥ3Ι3) μετά του νομίμου 
εκπροσώπου της Αναστασίου Ρίνη, Διευθύνοντος Συμ¬ 
βούλου αυτής και δια της πληρεξούσιας δικηγόρου της 
Αναστασίας Φράγκου. 

Στην αρχή της συζητήσεως τον λόγο έλαβε η Γ ενι¬ 
κή Εισηγήτρια Σοφία Καμπερίδου, η οποία ανέπτυξε 
τη γραπτή εισήγησή της Γραμματείας και κατέληξε 
προτείνοντας, την απόρριψη της με ημ. αριθ. πρωτ. 
2302/26.4.2005 αίτησης του Σταυρακόπουλου Ιωάννη 
για τη λήψη ασφαλιστικών μέτρων κατά της εταιρείας 
ΑΝΑΙΥ3Ι3, ως ουσία αβάσιμη, δεδομένου ότι δεν πλη- 
ρούνται σωρευτικά οι προϋποθέσεις του άρθρου 9 παρ. 
4 του ν. 703/1977, όπως ισχύει. 

Στην συνέχεια, το λόγο έλαβαν τα ενδιαφερόμενο 
μέρη και ο μεν αϊτών ζήτησε την αποδοχή της αίτησής 
του, η δε καθ’ ής την απόρριψη αυτής, για τους λόγους 
τους οποίους αναφέρουν και στα υπομνήματα που θα 
καταθέσουν. Επίσης, αφού ανέπτυξαν τις θέσεις τους, 
έδωσαν διευκρινίσεις και απάντησαν σε ερωτήσεις που 
τους υπέβαλαν ο Πρόεδρος και τα Μέλη της Επιτροπής 
και ζήτησαν προθεσμία για την υποβολή υπομνήματος. 

Ο Πρόεδρος της Επιτροπής έδωσε προθεσμία στα 
ενδιαφερόμενο μέρη έως την 4η Ιουλίου 2005, ημέρα 
Δευτέρα προκειμένου να υποβάλουν τα υπομνήματα 
τους. 

Η Επιτροπή Ανταγωνισμού συνήλθε σε διάσκεψη την 
6η Ιουλίου 2005, ημέρα Τετάρτη και ώρα 15:00 στην ίδια 
ως άνω αίθουσα και αφού έλαβε υπόψη τα στοιχεία του 
σχετικού φακέλου, την εισήγηση της Γραμματείας, τις 
απόψεις που διατύπωσαν, προφορικώς και εγγράφως, 
τα ενδιαφερόμενο μέρη, τα υπομνήματα που κατέθεσαν 
και την ενώπιον της Επιτροπής εν γένει συζήτηση της 
υποθέσεως: 

ΣΚΕΦΘΗΚΕ ΩΣ ΕΞΗΣ 

I. Η Αίτηση Λήψης Ασφαλιστικών Μέτρων 

Με την ημ. αριθ. πρωτ. 2302/26.4.2005 αίτησή του, ο 
Ιωάννης Σταυρακόπουλος, μηχανικός αυτοκινήτων, δια- 
τηρών επιχείρηση συνεργείου αυτοκινήτων στην Αθήνα 
εξειδικευμένου σε αυτοκίνητα παντός τύπου ΘΑΕίΑ/ΟΟ, 
ζητά τη λήψη ασφαλιστικών μέτρων κατά της εταιρείας 
ΑΝΑΕΥ3Ι3 που εδρεύει στο δήμο Νέου Ψυχικού της 
Νομαρχιακής Αυτοδιοίκησης Αθηνών. 

Συγκεκριμένα με την ως άνω αίτησή του, ο Ιωάννης 
Σταυρακόπουλος ζητά από την Επιτροπή Ανταγωνι¬ 
σμού: 


α) Να κάνει δεκτή την αίτησή του. β) Να ληφθούν 
ασφαλιστικά μέτρα προσωρινής ρύθμισης της κατά¬ 
στασης και να υποχρεωθεί η καθ'ης, μέχρι την έκδο¬ 
ση της οριστικής απόφασης της Επιτροπής, επί της 
σχετικής καταγγελίας του (ημ.α.π.2301/26.4.2005), αντί 
ευλόγου τιμήματος, να προσαρμόσει το λογισμικό του 
προγράμματος ΑηαΙγείε 3θη/ίοθ ΜαπαροπιοπΙ 5ΐ3ηά3Γά, 
έτσι ώστε ο ΦΠΑ να υπολογίζεται με ποσοστό 19%. γ) 
Να απειληθεί χρηματική ποινή 2.934,70€ για κάθε ημέρα 
μη συμμόρφωσης της καθ'ής με την απόφαση της Επι¬ 
τροπής και δ) να καταδικασθεί η καθ'ής στην εν γένει 
δαπάνη του αιτούντος/καταγγέλλοντος. 

Η ανωτέρω αίτηση υποβλήθηκε βάσει του άρθρου 9 
παρ. 4 του ν. 703/1977, όπως τροποποιήθηκε και ισχύει, 
σύμφωνα με το οποίο η Επιτροπή Ανταγωνισμού είναι 
αποκλειστικά αρμόδια να λάβει ασφαλιστικά μέτρα κα¬ 
τόπιν αίτησης αυτού που έχει υποβάλλει καταγγελία, 
κατά το άρθρο 24 του νόμου, ή κατόπιν αίτησης του 
Υπουργού Ανάπτυξης, όταν πιθανολογείται παράβαση 
των άρθρων 1 και 2 του νόμου και συντρέχει επείγουσα 
περίπτωση προς αποτροπή άμεσα επικείμενου κινδύνου 
ανεπανόρθωτης βλάβης στον αιτούντα ή στο δημόσιο 
συμφέρον. Μπορεί δε να απειλήσει χρηματική ποινή 
μέχρι 2.934 Ευρώ (1.000.000 δραχμές) για κάθε ημέρα μη 
συμμόρφωσης προς την απόφασή της και να θεωρήσει 
αυτή καταπεσούσα, όταν με απόφασή της βεβαιώνεται 
η μη συμμόρφωση. 

II. Νομιμοποίηση και παραδεκτό της Αίτησης 

Βάσει των ανωτέρω και των στοιχείων του φακέλου, 

ο αϊτών νομιμοποιείται ενεργητικά να υποβάλλει αίτηση 
λήψης ασφαλιστικών μέτρων, η δε υποβληθείσα αίτηση 
θα πρέπει να κριθεί ως παραδεκτή, αφού (α) συνοδεύ¬ 
εται από το, κατά άρθρο 31 παρ. 1 εδ. β'ν. 703/1977, 
όπως ισχύει, απαιτούμενο γραμμάτειο καταβολής στο 
αρμόδιο δημόσιο ταμείο του σχετικού παράβολου και 
κατατέθηκε στις 9.5.2005 και (β) συνοδεύεται από την 
με ημ. αριθ. πρωτ. 2301/26.4.2005 σχετική καταγγελία 
του αιτούντος κατά της ΑΝΑΛΥΣΙΣ για παράβαση του 
άρθρου 2 του ν. 703/1977, όπως ισχύει. 

III. Το Περιεχόμενο της Αίτησης. 

Στην αίτηση, η οποία ενσωματώνει την καταγγελία 
του αιτούντος, αναφέρονται συνοπτικά τα ακόλουθα: 

Ο αϊτών, Ιωάννης Σταυρακόπουλος, είναι μηχανικός 
αυτοκινήτων και διατηρεί επιχείρηση συνεργείου αυτο¬ 
κινήτων στην Αθήνα (Κάτω Πατήσια), εξειδικευμένου σε 
αυτοκίνητα πάντως τύπου, σήματος ΘΑΕί/νΟΟ. 

Η καθ'ης, ΑΝΑΙΥ3Ι3, είναι επιχείρηση παροχής υπηρε¬ 
σιών προγραμματισμού (3ΘΡΤ\Λ/ΑΒΕ), η οποία παρέχει 
τις εν λόγω υπηρεσίες μεταξύ των άλλων και σε επιχει¬ 
ρήσεις που δραστηριοποιούνται στον κλάδο συνεργείων 
αυτοκίνητων. 

Ο αϊτών προμηθεύτηκε το 1997 από την καθ’ής ένα 
πρόγραμμα λογισμικού, το ΑηβΙγείε 3θΓνίοο ΜβηερθΓ 
313Π03Γ0, το οποίο μεταξύ άλλων περιλαμβάνει και λογι¬ 
στικό λογισμικό. Ο αϊτών ταυτόχρονα με την προμήθεια 
του προγράμματος αγόρασε πακέτο συμβουλευτικής 
υποστήριξης του προγράμματος διάρκειας ενός έτους 
αντί ποσού 60.000 δρχ. πλέον ΦΠΑ 18% (ήτοι συνολικά 
70.000 δρχ. ή 205,43€). Σημειώνεται ότι το πρόγραμμα 
που προμηθεύτηκε ο αϊτών είχε σχεδιαστεί και διαμορ¬ 
φωθεί από την καθ'ης και αυτή είναι αποκλειστικά και 
μόνο αρμόδια να προσφέρει υπηρεσίες υποστήριξης 
του προγράμματος. 

Ο αϊτών αγόραζε από την καθ’ ής υπηρεσίες υποστή¬ 
ριξης μέχρι 20.12.2002, ημερομηνία όπου έληξε και η 
τελευταία σύμβαση υποστήριξης. Κατόπιν ο αϊτών διέκο¬ 
ψε την αγορά των υπηρεσιών αυτών θεωρώντας ότι το 
τίμημα ήταν εξόχως δυσανάλογο προς τις παρεχόμενες 
υπηρεσίες υποστήριξης του προγράμματος. 

Μετά την προσαύξηση του ΦΠΑ τον Απρίλιο του 2005 
από 18% σε 19%, μεταξύ άλλων και στις υπηρεσίες 
επισκευής και συντήρησης αυτοκινήτων που ο αϊτών 
παρέχει στο καταναλωτικό κοινό, ο αϊτών επικοινώνησε 
με την καθ'ής και ζήτησε την υπηρεσία μετατροπής του 
εγκατεστημένου από αυτήν προγράμματος, ώστε στα 
τιμολόγια και στις αποδείξεις παροχής υπηρεσιών που ο 
ηλεκτρονικός υπολογιστής του εξέδιδε να υπολογίζεται 
ο νέος ΦΠΑ 19%. 

Η καθ'ής αρνήθηκε να πωλήσει στον αιτούντα τη 
συγκεκριμένη υπηρεσία και αξίωσε προηγουμένως να 
υπογράψει ο αϊτών τη σύμβαση συμβουλευτικής υποστή¬ 
ριξης καταβάλλοντας το τίμημα, το οποίο αυτή προσ¬ 
διόριζε. Ο αϊτών αρνήθηκε να υπογράψει τη σύμβαση 
υποστήριξης θεωρώντας το τίμημα υπερβολικό και αξί¬ 
ωσε την παροχή σχετικής υπηρεσίας καταβάλλοντας 
ένα εύλογο τίμημα, χωρίς όμως να του παρασχεθεί 
τέτοια δυνατότητα από την καθ’ ής. Σαν αποτέλεσμα, 
ο αϊτών εκδίδει τιμολόγια στα οποία αναγράφεται ΦΠΑ 
18% αντί του νομίμου 19%. 

Ο αϊτών ανέφερε επίσης στην αίτησή του το γεγονός 
ότι η μη προσαρμογή του λογισμικού του ώστε τα εκ- 
διδόμενα τιμολόγια ή οι λιανικές αποδείξεις παροχής 
υπηρεσιών να καταγράφουν ΦΠΑ 19% αντί για 18% και 
να αναγράφεται το ανάλογο ποσό επ’ αυτών, συνιστά 
φορολογική παράβαση, η οποία επισύρει πρόστιμο 
(το ύψος του οποίου δύναται να φτάσει το ποσόν των 
880 € για κάθε φορολογικό παραστατικό το οποίο δε 
φέρει μηχανογραφικά την ένδειξη 19%) έστω και αν ο 
αϊτών εισπράττει ή όχι και αποδίδει στην αρμόδια ΔΟΥ 
το ΦΠΑ με το νέο συντελεστή 19%. 

Σε υπόμνημα, το οποίο ο αϊτών κατέθεσε στην Γενική 
Διεύθυνση Ανταγωνισμού (ημ.αρ.πρωτ. 2530/9.5.2005), ως 
απάντηση στο από 28.4.2005 έγγραφο της Υπηρεσίας, 
το οποίο απεστάλη με σκοπό την παροχή περαιτέρω 
διευκρινήσεων, ο αϊτών αναφέρει περαιτέρω τα εξής: 

(α) Η καθ’ ής δεν απαιτούσε υποχρεωτικά την αγορά 
όλου του πακέτου συμβουλευτικής υποστήριξης μαζί με 
την αγορά του συγκεκριμένου πακέτου λογισμικού. 

Η αγορά όμως αυτή, δηλαδή του πακέτου λογισμικού 
μαζί με το πακέτο συμβουλευτικής υποστήριξης, είναι 
αναγκαία όταν κάποιος αγοραστής δεν έχει τις γνώσεις 
να το λειτουργήσει μόνος του το λογισμικό αυτό, και (β) 
η καθ’ ής δεν παρέχει συγκεκριμένες και μεμονωμένες 
υπηρεσίες, αλλά όλο το πακέτο συμβουλευτικής υπο¬ 
στήριξης. Στη συγκεκριμένη περίπτωση, για την παροχή 
υπηρεσίας προσαρμογής του ΦΠΑ, η καθ’ής ζήτησε από 
τον αιτούντα να καταβάλλει το τίμημα για την αγορά 
των υπηρεσιών συμβουλευτικής υποστήριξης για το 
διάστημα Δεκέμβριος 2002 μέχρι σήμερα, δηλ. για το 
διάστημα που είχε σταματήσει να αγοράζει τις εν λόγω 
υπηρεσίες. Το ποσό δε το οποίο η καθ'ής ζητούσε ανερ¬ 
χόταν τουλάχιστον σε 205,43 χ 3 = 616,29 € προκειμένου 
να πετύχει την αλλαγή του ΦΠΑ από 18% σε 19%. 

IV. Η καθ’ής εταιρεία ΑΝΑΙΥ3Ι3 - και οι θέσεις της 

Όπως προκύπτει από έγγραφο που κατέθεσε η καθ'ής 
(ημ.αρ. πρωτ. 2778/18.5.2005) στην Γενική Διεύθυνση 


Ανταγωνισμού, «[...] η εταιρεία ΑΝΑΙΥ3Ι5 ιδρύθηκε το 
2001 και αποτελεί «εμπορική» συνέχεια προηγούμενης 
εταιρείας με επωνυμία ΑπαΙγείε ΕΠΕ, με έτος ίδρυσης 
1992, η όποια όμως τώρα έχει περιέλθει σε καθεστώς 
αδρανείας». 

Η καθ’ ής ασχολείται με τα παρακάτω: 

1. Εφαρμογές λογισμικού που αφορούν 

ί. Την εμπορική (πωλήσεις, αγορές, πελάτες, προμη¬ 
θευτές κ.λπ.) και οικονομική διαχείριση επιχειρήσεων 
(διαχείριση εσόδων - εξόδων, γενική λογιστική, αναλυ¬ 
τική λογιστική κλπ) 

Ν.Τη διαχείριση των αποθηκών (ΝΛ/ΜΡ) 

2. Μεταπώληση ηλεκτρονικών υπολογιστών και σχε¬ 
τικών εξαρτημάτων. 

Η εταιρία ΑΝΑΙΥ5Ι3 πραγματοποίησε το 2003 πωλή- 
σεις ύψους 167.336 ευρώ, ενώ το 2004 οι πωλήσεις της 
ανήλθαν σε 359.968 ευρώ. Η εν λόγω εταιρία παρουσί¬ 
ασε το 2003 καθαρές ζημίες ύψους 105.247 ευρώ, ενώ 
το 2004 παρουσίασε καθαρά κέρδη ύψους 91.782 ευρώ. 
Τα ίδια κεφάλαια της εταιρίας ανέρχονται σε 60.000 
ευρώ, ενώ το σύνολο του ενεργητικού της στις 31.12.2004 
ήταν περίπου 400.000 ευρώ. 

Από τα προσκομισθέντα στοιχεία προκύπτει ότι η 
καθ'ής εταιρεία ακολούθησε την πάγια πολιτική της, 
η οποία και αποτελεί σε γενικές γραμμές μία από τις 
καθιερωμένες πολιτικές που ακολουθούν οι εταιρείες 
κατασκευής και εμπορίας λογισμικού. Συγκεκριμένα, η 
εταιρεία σημειώνει (Επιστολή «Απαντήσεις Ερωτηματο¬ 
λογίου», ημ. αριθ. πρωτ. 2674/16.5.2005) τα εξής: 

• το συγκεκριμένο λογισμικό, όπως και όλα τα άλλα, 
τροποποιείται σε τακτά χρονικά διαστήματα με αναγκαί¬ 
ες ή επιλεγμένες προσθήκες ή αλλαγές ή βελτιώσεις 
ανάλογες με τις ανάγκες που προκύπτουν ή τις δικές τους 
επιλογές με σκοπό τη συνεχή βελτίωση της λειτουργικό¬ 
τητας, της ανταγωνιστικότητας και της αρτιότητάς τους. 
Κατά συνέπεια, ενώ η εμπορική ονομασία του λογισμικού 
παραμένει η ίδια, είναι η έκδοση κάθε φορά που προσδι¬ 
ορίζει τη λειτουργική συμπεριφορά του λογισμικού. 

• Με τη συντέλεση της πώλησης του λογισμικού ο 
πελάτης παραλαμβάνει το λογισμικό που τον ενδιαφέρει 
στην τελευταία του έκδοση. Η εταιρία, αντιλαμβανό- 
μενη την απειρία του πελάτη στον τρόπο χρήσης του 
συγκεκριμένου λογισμικού, του παρέχει χωρίς κόστος 
από έναν έως και τρεις μήνες δωρεάν υποστήριξη και 
εγγύηση καλής λειτουργίας. 

• Με τη σύναψη ετήσιας σύμβασης υποστήριξης, μπο¬ 
ρούν οι πελάτες να έχουν πάντα στη διάθεσή τους ενη¬ 
μερωμένες εκδόσεις. Οι πελάτες που δεν έχουν συνάψει 
αυτή τη σύμβαση δεν έχουν τη δυνατότητα να παρα¬ 
λάβουν τις ενημερωμένες εκδόσεις, αλλά μπορούν να 
ξαναμπούν στο πρόγραμμα υποστήριξης μέσω ετήσιας 
σύμβασης, καταβάλλοντας μάλιστα χωρίς προσαυξήσεις 
το κόστος των ενδιάμεσων και του τελευταίου συμβο¬ 
λαίου. Η πολιτική αυτή έχει δεχθεί επανειλημμένως κρι¬ 
τική από τους «συνεπείς» πελάτες της, γιατί εμφανίζεται 
το φαινόμενο αρκετοί να μην υπογράφουν συμβάσεις 
και μόνο εάν και εφόσον χρειαστεί να ξαναμπαίνουν 
στο πρόγραμμα. 

• Η παροχή υπηρεσιών σε πελάτη είναι δυνατή και 
δεν προϋποθέτει κανενός είδους σύμβαση, εκτιμάται 
από την εταιρεία μόνο η δυνατότητα ικανοποίησης των 
απαιτήσεων του πελάτη και το σχετικό κόστος. Στη 
συγκεκριμένη όμως έκδοση λογισμικού, δεν είναι δυνατή 

η αλλαγή από άλλον τεχνικό ή άλλη εταιρεία παροχής 
υπηρεσιών, γί αυτό και στη συγκεκριμένη περίπτωση 
δεν είναι δυνατό να παρασχεθεί «υπηρεσία», αλλά μόνο 
«ενημερωμένη έκδοση». 

Η μετατροπή του ΦΠΑ από 18% σε 19% θεωρήθηκε 
από την εταιρεία ως «ενημέρωση» του πακέτου λογισμι¬ 
κού. Οι ενημερώσεις του είδους αυτού γίνονται αυτο¬ 
ματοποιημένα «τρέχοντος» ένα αρχείο προγράμματος, 
που συνήθως καλείται «ραίοά ΐίΐθ» και εκτελεί όλες τις 
απαραίτητες αλλαγές στο λογιστικό ή άλλο πρόγραμ¬ 
μα. Αυτά τα «ραίοά» αρχεία όμως συνήθως εκτελούν 
τις αλλαγές σωστά μόνο στις τρέχουσες εκδόσεις 
των προγραμμάτων και δεν είναι απολύτως συμβατά 
με προηγούμενες εκδόσεις. Για την αντιμετώπιση του 
προβλήματος αυτού θα πρέπει να εκδοθούν διάφορα 
ραίοά για τις διάφορες εκδόσεις ενός προγράμματος 
σε κυκλοφορία, αλλά κάτι τέτοιο μπορεί να θεωρηθεί 
ασύμφορο για την εταιρία που διαμορφώνει τα προ- 
γράμματα/Ετσι είναι σύνηθες να εκδίδεται «ραίοίι» μόνο 
για την τρέχουσα έκδοση ενός προγράμματος και όσον 
αφορά παλαιότερες εκδόσεις προγραμμάτων, η προ¬ 
σαρμογή γίνεται με ενημέρωση ή αναβάθμισή τους στην 
τρέχουσα έκδοση. Στη συγκεκριμένη δε περίπτωση του 
προγράμματος της ΑΝΑΙΥ3Ι3 συμβαίνει ακριβώς αυτό, 
δηλ. για να γίνει η ενημέρωση στο πρόγραμμα και να 
υπολογίζεται ΦΠΑ 19% αντί 18% θα πρέπει πρώτα να 
γίνουν όλες οι προηγούμενες αναβαθμίσεις στο πρό¬ 
γραμμα. 

Επειδή ο αϊτών διέκοψε τη συνδρομή στο πακέτο συμ¬ 
βουλευτικής υποστήριξης από τέλη του 2002 και επειδή 
γίνονται αναβαθμίσεις και ενημερώσεις του λογισμικού 
από τις εταιρείες κατά τακτά χρονικά διαστήματα στο 
λογισμικό που πωλούν, η καθ'ής έδωσε τη δυνατότητα 
στον αιτούντα να πληρώσει την ετήσια συνδρομή από 
τότε που διέκοψε, προκειμένου να του γίνουν όλες οι 
ενδιάμεσες αναβαθμίσεις, ώστε να είναι δυνατή η «ενη¬ 
μέρωση» για το νέο συντελεστή ΦΠΑ. 

V. Σχετική Αγορά - Συνθήκες Ανταγωνισμού - 

1. Σχετική Αγορά 


Στην αγορά παραγωγής και διάθεσης λογισμικού, τα 
προϊόντα λογισμικού («πακέτα» λογισμικού - ραοίοροά 
εοΙΐννεΐΓθ) δύναται να κατηγοριοποιηθεί ως ακολού¬ 
θως: 

1. Λογισμικό συστημάτων υποδομής (εγείοπι 
ίπίΓαείΓϋοίυΓθ εοΐίνναι-θ). Αναφέρεται σε προγράμματα 
που σχεδιάζονται για α) να επιτυγχάνεται η σωστή λει¬ 
τουργία του μηχανικού μέρους πάνω στα οποία «τρέ¬ 
χουν» τα διάφορα λειτουργικά συστήματα και οι γλώσ¬ 
σες προγραμματισμού και να βελτιώνει τις λειτουργικές 
ικανότητες του μηχανικού μέρους, β) να εξασφαλίζει την 
ακεραιότητα του συστήματος μέσα από προγράμματα 
ασφαλείας, να μετατρέπει προγράμματα από μία γλώσ¬ 
σα σε άλλη, να οργανώνει δεδομένα, κά. 2 

2. Εργαλεία ανάπτυξης λογισμικού (εοΐΙνναΓθ 
άθνθίορπίθηΐ ΙοοΙε) βοηθούν τους προγραμματιστές 
να σχεδιάσουν, να αναπτύξουν και να εφαρμόσουν 
προγράμματα 3 . 

3. Λογισμικό εφαρμογών (αρρίίοαίίοη εοΙΙνν&Γβ) απο- 
τελείται από προγράμματα που είναι σχεδιασμένα να 
προσφέρουν λύσεις σε συγκεκριμένα προβλήματα επι¬ 
χειρήσεων και χρησιμοποιούνται από νοικοκυριά. 4 

Η αγορά στην οποία δραστηριοποιείται η καθ'ής 
εμπίπτει στην τρίτη κατηγορία προϊόντων λογισμικού 
(λογισμικό εφαρμογών και ιδιαίτερα επιχειρησιακές 
εφαρμογές). Ειδικότερα, αφορά την αγορά λογισμικού 
με σκοπό τη διαχείριση συνεργείου αυτοκινήτων. 

VI. Νομική Εκτίμηση 

1. Το άρθρο 9 παραγρ. 4 ν.703 είναι διάταξη, η οποία 
ενεργοποιείται χάριν εξαιρετικού ιδιωτικού ή δημοσίου 
συμφέροντος. Η Επιτροπή είναι αποκλειστικά αρμόδια 
να λάβει τα κατά το άρθρο 9. παρ. 4 του ν.703/1977 
ασφαλιστικά μέτρα, κατόπιν αίτησης αυτού που έχει 
υποβάλλει καταγγελία, όταν συντρέχουν σωρευτικά οι 
ακόλουθες προϋποθέσεις: 

(ί) πιθανολογείται παράβαση των διατάξεων του ν. 
703/77 (άρθρου 1, 2). 

Κατά το άρθρο 2 του νόμου 703/1977 «απαγορεύεται 
η καταχρηστική εκμετάλλευση από μιά ή περισσότερες 


2 Υποπροϊόντα σε αυτήν την κατηγορία αποτελούν τα εξής: 

3)5γ3ΐθπη-ΙθνθΙ 5 ο11\λ/3γθ: είναι το λογισμικό που αφορά τη θεμελίωση των συστημάτων λογισμικού 
προκειμένου να λειτουργούν συλλ ογικά οι πλατφόρμες και τα δίκτυα, πάνω στα οποία δημιουργούνται οι 
επιχειρησιακές εφαρμογές, 

β) ΓπίάάΙθ\Λ/3Γθ: ένα ανεξάρτητο σύστημα λογισμικού και υπηρεσιών που χρησιμοποιείται για να 
καταμεριστούν τα υπολογιστικά δεδομένα διαμέσου ετερογενών τεχνολογιών 
γ) εγδίθίτι ηηβηβςθπίθηΐ δοίΙ\Λ/3Γβ: λογισμικό που χρησιμοποιείται για να διαχειρίζεται το σύνολο των 
υπολογιστικών δεδομένων για την επιχείρηση, 
δ) ασφάλεια 

3 Υποπροϊόντα αυτής της κατηγορίας αποτελούν τα εξής 

Α) εργαλεία διαχείρισης βάσεων (ά3ΐ3ά33Θ πιβηβςβπίθηΐ ΙοοΙδ): δεδομένων χρησιμοποιούνται για να 
χειριστούν τις πληροφορίες σε μία βάση δεδομένων, παρέχοντας δυνατότητες αποθήκευσης και οργάνωσης 
Β) συστατικά, αντικείμενα και περιβάλλοντα ανάπτυξης (Κώδικας - ΟΟϋΕ ) περιλαμβάνει γλώσσες 
προγραμματισμού που χρησιμοποιούνται για να γραφτεί ο κώδικας για τα προγράμματα. 

Γ) διαχείριση ανάπτυξης κύκλου ζωής (ϋθνβίορπιβηΐ Ιίίβ ογοίθ ηηβηβςθηηβηΐ - ϋΙΜ) υποστηρίζει τη 
διαδικασία ανάπτυξης λογισμικού, περιλαμβάνοντας τη διατήρηση ποιότητας 
Δ) Εργαλεία διαδικτύου (ΙηΐΘίτιβΙ ΤοοΙδ) 

4 Στην κατηγορία αυτή διακρίνονται οι κάτωθι υποκατηγορίες: 

Α) επιχειρησιακές εφαρμογές, που περιλαμβάνουν εφαρμογές για συγκεκριμένα επιχειρησιακά προβλήματα 
(επεξεργασία κειμένου, λογιστικές εφαρμογές κλπ) καθώς και καθετοποιημένες βιομηχανικές εφαρμογές 
Β) εφαρμογές για νοικοκυριά, που περιλαμβάνουν εκπαιδευτικά προγράμματα, λογισμικό για προσωπική δημιουργία και παιχνίδια 
και ψυχαγωγικό λογισμικό. 

επιχειρήσεις της δεσπόζουσας θέσης τους στο σύνολο 
ή στο μέρος της αγοράς της χώρας.» Σύμφωνα με τη 
νομολογία, δεσπόζουσα θέση είναι η θέση οικονομικής 
ισχύος που απολαμβάνει μία επιχείρηση, η οποία της δίνει 
τη δυνατότητα να συμπεριφέρεται σε σημαντικό βαθμό 
ανεξάρτητα από τους ανταγωνιστές της, τους πελάτες και 
τέλος τους καταναλωτές 5 . Για την εκτίμηση ενδεχόμενης 
δεσπόζουσας θέσης πρέπει να λαμβάνονται υπόψη εκτός 
των άλλων το μερίδιο αγοράς της κρινόμενης επιχείρησης 
και η ύπαρξη άλλων ανταγωνιστών επί της αγοράς και το 
μερίδιο καθενός εξ αυτών καθώς και η ύπαρξη νομικών ή 
πραγματικών εμποδίων εισόδου στην αγορά 6 . 

(μ), συντρέχει επείγουσα περίπτωση προς αποτροπή 
άμεσου και επικείμενου κίνδυνου πρόκλησης ανεπανόρ¬ 
θωτης βλάβης στον αιτούντα ή στο δημόσιο συμφέρον, 
χωρίς την προσωρινή ρύθμιση της κατάστασης που 
δημιουργήθηκε από την παράβαση των προαναφερ- 
θεισών διατάξεων. 

Όπως γίνεται παγίως δεκτό, απαραίτητη προϋπόθεση 
για το βάσιμο της αίτησης που ασκείται με τη διαδι¬ 
κασία των ασφαλιστικών μέτρων είναι, μεταξύ άλλων, 
η αποτροπή άμεσα επικείμενου κινδύνου ανεπανόρθω¬ 
της βλάβης στον αιτούντα ή στο δημόσιο συμφέρον. Η 
ανεπανόρθωτη βλάβη, έννοια γνωστή στο διοικητικό 
δίκαιο και ρυθμιζόμενη ειδικώς στα άρθρα 200-205 του 
νέου Κώδικα Διοικητικής Δικονομίας και στο άρθρο 52 
π.δ.18/1989, προϋποθέτει απειλούμενη ζημία του αιτού- 
ντος της οποίας η επανόρθωση θα είναι αδύνατη ή 
ιδιαίτερα δυσχερής σε περίπτωση ευδοκίμησης του 
ενδίκου βοηθήματος που ασκείται κατά την τακτική 
διαδικασία 7 . Δεν αρκεί, δηλαδή, η πιθανολόγηση απλής 
χρηματικής ζημιάς του αιτούντος, αλλά απαιτείται να 
συντρέχει ιδιαίτερη οικονομική δυσχέρεια, η οποία να 
μπορεί να αποβεί καταστρεπτική για τον αιτούντα ή να 
επιφέρει ισχυρό οικονομικό κλονισμό του. Η συνδρομή 
δε της επείγουσας περίπτωσης προς αποτροπή επικεί¬ 
μενου κινδύνου ανεπανόρθωτης βλάβης στον αιτούντα 
ή στο δημόσιο συμφέρον αφορά αναμενόμενο και όχι 
πιθανολογούμενο, άμεσο και όχι μελλοντικό κίνδυνο. 
Κατά πάγια νομολογία της Επιτροπής Ανταγωνισμού, 
η απαίτηση του νόμου, μεταξύ άλλων, για ανεπανόρ¬ 
θωτη βλάβη αποσκοπεί στο να περιορίσει τη λήψη των 
ασφαλιστικών μέτρων μόνο σε περιπτώσεις, που άνευ 
αυτών υφίσταται αδυναμία συνέχισης της λειτουργίας 
της επιχείρησης 8 Σε περίπτωση που η Επιτροπή Αντα¬ 
γωνισμού δεν πιθανολογεί την ύπαρξη τέτοιας βλάβης 
απορρίπτει την αίτηση ως ουσιαστικά αβάσιμη. 

2. Με βάση τα προαναφερθέντα, από τα προσκομι- 
σθέντα και συλλεχθέντα στοιχεία προκύπτουν τα ακό¬ 
λουθα: 

Η καθ’ ής εταιρεία ΑΝΑΛΥΣΙΣ, αποτελεί επιχείρηση 
κατά την έννοια των διατάξεων του ν. 703/1977, ως 
ισχύει. 

Το αν η καθ’ ής η καταγγελία επιχείρηση έχει δεσπό¬ 
ζουσα θέση στην ανωτέρω αγορά (προγράμματα εφαρ¬ 
μογών) ή μικρό έως αμελητέο μερίδιο της αγοράς θα 


κριθεί με το κριτήριο της λειτουργικής εναλλαξιμότητας, 
ήτοι βάσει των χαρακτηριστικών των εξειδικευμένων 
προγραμμάτων που παράγει και διαθέτει, των τιμών 
τους και της χρήσης για την οποία προορίζονται. Νομικά 
κρίσιμη είναι η οπτική γωνία του τελικού αποδέκτη των 
προϊόντων/υπηρεσιών, ήτοι των συνεργείων αυτοκινή¬ 
των και όχι των ενδεχόμενων ενδιάμεσων μεταπωλητών 
των προγραμμάτων της καθ'ής η καταγγελία. 

Γ ια να εκτιμηθεί η δυνατότητα υποκατάστασης από 
την πλευρά της ζήτησης καθορίζεται το φάσμα των 
προϊόντων προς τα οποία στρέφεται ο καταναλωτής, 
αν γίνει μικρή αλλά διαρκής αύξηση (5-10%). Αν αναμένει 
κανείς με επαρκή πιθανότητα ότι οι καταναλωτές σε μια 
τέτοια αύξηση θα στραφούν προς άλλα προϊόντα, αυτά 
θεωρούνται υποκατάστατα και ανταγωνιστικά, ανήκουν 
στην ίδια σχετική (υπο)αγορά. 

Η οριοθέτηση της αγοράς κατά γεωγραφική περιοχή 
και αντικείμενο δεν είναι ωστόσο απαραίτητο να γίνει 
στο πλαίσιο της παρούσης αίτησης και τούτο διότι, 
όπως αναφέρεται παρακάτω, ελλείπει η δεύτερη ως 
ανωτέρω προϋπόθεση. 

3. Σχετικά με τον άμεσα και επικείμενο κίνδυνο του 
άρθρου 9 παρ. 4 του ν. 703/1977, όπως ισχύει, σημειώνε¬ 
ται ότι ακόμη και αν ήθελε, σύμφωνα με τα παραπάνω, 
θεωρηθεί ότι η καθ’ής εκμεταλλεύτηκε καταχρηστικώς 
τη θέση της, από τα προσκομισθέντα στοιχεία, δεν απο- 
δεικνύεται η συνδρομή επείγουσας περίπτωσης προς 
αποτροπή άμεσα επικείμενου κινδύνου ανεπανόρθωτης 
βλάβης στον αιτούντα. Τούτος με την καταβολή περίπου 
600 € μπορεί να αποφύγει κάθε περαιτέρω ζημία που 
θα επέφερε πιθανός έλεγχος των τιμολογίων του, στα 
οποία ο αναγραφόμενος ΦΠΑ δεν έχει μετατραπεί από 
18% σε 19%. Επίσης, ο αϊτών δεν αποδεικνύει ιδιαίτερη 
οικονομική δυσχέρεια, τέτοια ώστε να μπορεί να αποβεί 
καταστρεπτική για τον αιτούντα και να του επιφέρει 
οικονομικό κλονισμό, οδηγώντας την επιχείρηση σε μη 
δυνατότητα άσκησης πλέον καμίας οικονομικής δρα¬ 
στηριότητας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την με αριθ. πρωτ 2302/26.4.2005 αίτηση 
του Σταυρακόπουλου Ιωάννη για τη λήψη ασφαλιστι¬ 
κών μέτρων κατά της εταιρείας ΑΝΑΕΥ5Ι3 ΙπΙθΙΙίροπΙ 
3ο11\λ/3γθ ΑΕ, επειδή δεν πληρούται η δεύτερη προϋπό¬ 
θεση του άρθρου 9 παρ. 4 ν.703/1977, όπως ισχύει. 

Η απόφαση εκδόθηκε την 29η Ιουλίου 2005. 

Η απόφαση να δημοσιευθεί στην Εφημερίδα της Κυ¬ 
βέρνησης, σύμφωνα με το άρθρο 23 παρ. 7 του Κα¬ 
νονισμού Λειτουργίας και Διαχείρισης της Επιτροπής 
Ανταγωνισμού (ΦΕΚ 361/Β/4.4.2001). 

Αθήνα,9 Νοεμβρίου 2005 

Ο Πρόεδρος & Συντάκτης της απόφασης 
ΜΙΧΑΗΛ - Δ. ΘΕΟΔΩΡΟΣ ΜΑΡΙΝΟΣ 
Η Γραμματέας 
ΗΛΙΑΝΑ ΚΟΥΤΡΑ 


5 Βλ. ενδεικτικά ΔΕΚ υποθ. ΙΙηίΙθά ΒΓβηάδ 27/26 Συλλ, 1978 παρ.65 

6 Βλ. και Ε.Α. 49/1997 «Κούρκουλος κατά ίυΧΟΤΤΙΟΑ ΗΕΙΙΑ3”, «ΒΙΟΛΕΞ-ΒΙΟ κατά ΟΙΙΒΑΟΕΙΙ» 226/111/2002 «νΐϋΕΟ ΒΕνΕΝ κατά 
ΡΑΠΤΗΣ/ΤΟΡ νΐϋΕΟ και ΑΙΙϋΙΟ νίΒΙΙΑΙΊ, 247/111/2003 «Τελασάκης κατά ΑΝΕΚ», 260/ΙΩ/2004 «Σύνδεσμος Χονδρεμπόρων Αττικής 
Ζαχαρωδών ΔΥΝΑΜΗ, κ. αλ. κατά ΟΗΙΡ1ΤΑ ΑΒΕΕ». 

7 ΕΑ 281 /ΗΙ/02. 

8 ΕΑ 215/111/02, 226/111/2003, 2387ΠΙ/2003, 239/111/2003, 240/111/2003 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




